Jess Franco

Jess Franco, vlastným menom Jesús Franco Manera (* 12. máj 1930, Madrid, Španielsko – † 2. apríl 2013, Malaga, Španielsko) bol španielsky filmový režisér, scenárista, herec a skladateľ. Počas svojej kariéry natočil viac ako 180 filmov s veľmi rôznorodou kvalitou - od vysoko cenených surrealisticko - expresionistických hororov až po lacné pornografické videofilmy - vďaka čomu sa stal kultovou osobnosťou európskej trash cinema.

Životopis 
Jess Franco sa začal venovať hudbe v šiestich rokoch. Po španielskej občianskej vojne vyštudoval na Madridskom konzervatóriu. Po štúdiu pôsobil ako jazzový hudobník, neskôr skladateľ jazzovej hudby, operiet a soundtrackov k viac ako 20 filmom. Bol tiež hercom a neskôr režisérom v Madridskom divadle. Neskôr študoval režijnú techniku na Univerzite v Sorbonne v Paríži. Je ženatý s herečkou Linou Romay, ktorá od roku 1972 vystupuje vo väčšine jeho filmov. V 90. rokoch si urobil niekoľkoročnú prestávku a k filmovaniu sa vrátil až ako 75-ročný.

Tvorba 
Vo filme začínal ako autor, neskôr ako pomocný režisér. Svoj režijný debut Tenemos 18 anos natočil v roku 1959. V roku 1962 natočil svoj pravdepodobne najlepšie prijatý film, gotický horor Gritos en la noche, známy najmä pod distribučným názvom The Awful Dr. Orloff. Film má prvky nemeckých expresionistických hororov z 20. rokov. Hlavnú úlohu stvárnil Howard Vernon. Franco sa k hlavnej téme filmu, ako aj k hlavným postavám, vracal pravidelne počas celej svojej kariéry, vo forme pokračovaní a remakov.

V roku 1966 spolupracoval s Orsonom Wellesom na jeho filmovej adaptácii shakespearových diel o Falstaffovi - "Chimes at Midnight". Film bol nominovaný na British Film Award. Medzinárodnej pozornosti sa Francovi dostalo v roku 1967 na Berlínskom festivale, kde bol uvedený jeho film Necronomicon - Geträumte Sünden. Tento surrealistický horor vyhlásil legendárny režisér Fritz Lang za jeden zo svojich najobľúbenejších filmov. 

Franco vždy točil filmy s nízkym rozpočtom. Sám vo svojich filmoch často zastáva viaceré funkcie - autor scenára, režisér, kameraman, skladateľ a herec. Keďže bežne točil viac filmov naraz s rovnakými hercami, herci často strácali prehľad, ktorý film práve točia. Jeho filmársky štýl sa vyznačuje častým používaním kamerových zoomov, rozostreným obrazom a snímaním ručnou kamerou. Samotný Franco otvorene pohŕda svojimi vlastnými filmami a vyhlasuje, že si nemyslí, že by niekedy natočil dobrý film.

Na začiatku 70. rokov bol považovaný za veľmi perspektívneho filmára - spolupracoval s Orsonom Wellesom, jeho dielo vyzdvihoval klasik filmového expresonizmu Fritz Lang a katolícka cirkev ho v 70. rokoch spolu s Luisom Buňuelom označila za "najnebezpečnejšieho filmára". Medzi Francových obdivovateľov vraj patrí aj Quentin Tarantino, známy svojím nadšením pre trash-cinema. Vo Francových filmoch sa objavovali hviezdy ako Christopher Lee, Klaus Kinski, Herbert Lom, Mark Hamill, Horst Tappert alebo Telly Savalas. Franco ako režisér je známy tým, že točil aj niekoľko filmov naraz s rovnakými hercami a neopakoval zábery. Vďaka témam, ktorým sa vo svojich filmoch venuje, nízkym rozpočtom a často zlým výkonom hercov vo svojich filmoch, ale aj vďaka svojmu prístupu a entuziazmu si Franco u americkej kritiky vyslúžil prezývku "Ed Wood európskej kinematografie". Na rozdiel od Wooda, ktorý je známy ako najhorší režisér všetkých čias, však Franco vo svojich raných filmoch preukázal talent, technickú zručnosť a estetické cítenie. Aj do nízkorozpočtových "béčkových" filmov sa mu podarilo vtisnúť svojský autorský rukopis. Franco režíroval viac ako 180 filmov, do česko - slovenskej distribúcie sa ich však dostalo len zopár.

Pseudonymy 
Joan Almirall, Rosa Maria Almirall, Rosa María Almirall, Clifford Brawn, Clifford Brown Jr., Clifford Brown, Juan G. Cabral, Betty Carter, Candy Coster, Terry De Corsia, Rick Deconinck, Raymond Dubois, Chuck Evans, Toni Falt, Dennis Farnon, Jess Franck, J. Franco, Jesse Franco, Jess Franco, Jesus Franco, Jesús Franco, A.M. Frank, Adolf M. Frank, Anton Martin Frank, Jeff Frank, Jess Frank, Wolfgang Frank, James Gardner, Manfred Gregor, Jack Griffin, Robert Griffin, Lennie Hayden, Frank Hollman, Frank Hollmann, Frarik Hollmann, B.F. Johnson, J.P. Johnson, James Lee Johnson, James P. Johnson, David J. Khune, David Khune, D. Khunne Jr., D. Khunne, David J. Khunne, David Khunne, David Kuhne, David Kunne, David Kühne, Lulu Laverne, Lulú Laverne, Franco Manera, J. Franck Manera, J. Frank Manera, Jesus Franco Manera, Jesús Manera, Jeff Manner, Roland Marceignac, A.L. Mariaux, A.L. Marioux, John O´Hara, Cole Polly, Preston Quaid, P. Querut, Dan L. Simon, Dan Simon, Dave Tough, Pablo Villa, Joan Vincent a Robert Zinnermann.

Výber z filmografie 
 1959 - Teñemos 18 anos
 1960 - La reina del Tabarín
 1962 - La mano de un hombre muerto 
 1962 - Gritos en la noche
 1964 - Rififi en la ciudad
 1964 - El secreto del Dr. Orloff
 1965 - Campanadas a medianoche
 1966 - Residencia para espías
 1966 - Miss Muerte
 1966 - Cartes sur table
 1967 - Lucky, el intrépido
 1967 - Necronomicon - Geträumte Sünden  
 1967 - El caso de las dos bellezas 
 1967 - Besame, monstruo 
 1968 - The Blood of Fu Manchu
 1969 - The Seven Secrets of Sumuru 
 1969 - 99 mujeres
 1969 - Marquis de Sade: Justine 
 1969 - Paroxismus
 1970 - Eugenie 
 1970 - The Bloody Judge
 1970 - Les cauchemars naissent la nuit
 1970 - Count Dracula
 1970 - Eugenie De Sade
 1971 - Der Teufel kam aus Akasava
 1971 - Vampyros lesbos 
 1971 - X312 - Flug zur Hölle 
 1971 - Sie tötete in Ekstase 
 1971 - Los amantes de la isla del diablo
 1972 - La fille de Dracula 
 1972 - Les expériences érotiques de Frankenstein 
 1972 - Les Démons 
 1972 - Jungfrauen-Report
 1972 - Robinson und seine wilden Sklavinnen
 1972 - Le journal intime d'une nymphomane
 1973 - Tendre et perverse Emanuelle
 1973 - La comtesse noire
 1973 - Al otro lado del espejo
 1973 - Christina, princesse de l'érotisme
 1974 - Kiss Me Killer 
 1974 - La comtesse perverse 
 1974 - Les possédées du diable 
 1975 - Justine
 1975 - Frauengefängnis 
 1975 - Downtown - Die nackten Puppen der Unterwelt  
 1976 - Die Teuflischen Schwestern 
 1976 - Die Sklavinnen  
 1976 - Die Marquise von Sade  
 1976 - Mädchen im Nachtverkehr 
 1976 - Jack the Ripper 
 1976 - La noche de los asesinos 
 1977 - Frauen ohne Unschuld 
 1977 - Frauen für Zellenblock 9  
 1977 - Greta - Haus ohne Männer
 1977 - Die Liebesbriefe einer portugiesischen Nonne 
 1977 - Das Frauenhaus
 1977 - Frauen im Liebeslager
 1977 - Der Ruf der blonden Göttin 
 1979 - L'Éventreur de Notre-Dame 
 1979 - Sinfonía erótica 
 1980 - Eugenie, Historia de una perversión 
 1981 - Die Säge des Todes
 1981 - Sadomania - Hölle der Lust
 1981 - Linda
 1981 - Macumba sexual 
 1983 - Gemidos de placer
 1984 - Lilian, la virgen pervertida
 1985 - La mansión de los muertos vivientes
 1986 - Les Amazones du temple d'or 
 1988 - Faceless
 1989 - Pád orlov (La chute des aigles) 
 1992 - Don Quijote de Orson Welles 
 1995 - Mäso pre zámockú pani (Killer Barbys)
 1996 - Tender Flesh
 1997 - Lust for Frankenstein
 1997 - Mari-Cookie and the Killer Tarantula
 1999 - Vampire Blues 
 1999 - Red Silk 
 1999 - Broken Dolls 
 2001 - Vampire Junction 
 2002 - Incubus
 2005 - Snakewoman

Referencie

Externé odkazy 
 

Španielski filmoví režiséri
Erotické umenie
Pornografia
Osobnosti z Madridu